กฎกระทรวงกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือนพ.ศ.๒๕๔๓----------- อาศัยอำนาจตามความในมาตรา๑๐ และมาตรา ๑๙ แห่งพระราชบัญญัติระเบียบข้าราชการทหาร พ.ศ. ๒๕๒๑รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ ข้อ๑ ให้ยกเลิก (๑)กฎกระทรวง ฉบับที่ ๑๑ (พ.ศ. ๒๕๓๔) ออกตามความในพระราชบัญญัติระเบียบข้าราชการทหาร พ.ศ. ๒๕๒๑ (๒)กฎกระทรวง ฉบับที่ ๑๒ (พ.ศ. ๒๕๓๖) ออกตามความในพระราชบัญญัติระเบียบข้าราชการทหาร พ.ศ. ๒๕๒๑ ข้อ๒ การบรรจุทหารกองหนุนประเภทที่ ๑ซึ่งมีคุณสมบัติตามที่กระทรวงกลาโหมกำหนดเข้ารับราชการเป็นพลทหารประจำการ (พลอาสาสมัคร)ให้ได้รับเงินเดือน ระดับ พ.๒ ชั้น ๑ ข้อ๓ การบรรจุนายทหารประทวนกองประจำการยศสิบตรี จ่าตรี จ่าอากาศตรี หรือทหารกองหนุนประเภทที่ ๑ ซึ่งมีพื้นความรู้วิชาสามัญหรือวิชาการพิเศษตามที่กระทรวงกลาโหมกำหนดที่ส่วนราชการที่รับสมัครต้องการเมื่อพ้นจากกองประจำการตามกฎหมายว่าด้วยการรับราชการทหารแล้วสมัครเข้ารับราชการเป็นทหารกองประจำการต่อหรือสมัครเข้ารับราชการใหม่ ให้บรรจุผู้นั้นเป็นนายทหารประทวนประจำการและให้ผู้นั้นได้รับเงินเดือน ระดับ ป.๑ ชั้น ๑ ข้อ๔การบรรจุผู้สำเร็จการศึกษาตั้งแต่ชั้นประถมศึกษาปีที่สี่ตามหลักสูตรของกระทรวงศึกษาธิการขึ้นไปหรือเทียบเท่าตามที่กระทรวงกลาโหมรับรอง และมีพื้นความรู้วิชาการพิเศษตามที่กระทรวงกลาโหมกำหนดตรงกับตำแหน่งหน้าที่หลักที่ต้องใช้วิชาการนั้นเข้ารับราชการเป็นข้าราชการทหารต่ำกว่าสัญญาบัตรให้ผู้นั้นได้รับเงินเดือน ระดับ ป. ๑ ชั้น ๑ ข้อ๕การบรรจุผู้สำเร็จการศึกษาชั้นมัธยมศึกษาปีที่สามสายสามัญชั้นสูงสุดของระดับมัธยมศึกษาตอนต้นหรือชั้นสูงสุดของระดับมัธยมศึกษาตอนปลายที่เรียนวิชาสามัญตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองเข้ารับราชการเป็นข้าราชการทหารต่ำกว่าชั้นสัญญาบัตรให้ผู้นั้นได้รับเงินเดือน ระดับ ป. ๑ ชั้น ๑ ข้อ๖การบรรจุผู้สำเร็จการศึกษาชั้นสูงสุดของระดับมัธยมศึกษาตอนปลายตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองเข้ารับราชการเป็นข้าราชการทหารต่ำกว่าชั้นสัญญาบัตรในตำแหน่งหน้าที่หลักที่ต้องใช้วิชาชีพนั้น ให้เป็นไปดังนี้ (๑)ผู้ได้รับประกาศนียบัตรมัธยมศึกษาตอนปลาย (วิชาอาชีพ ๑) ให้ผู้นั้นได้รับเงินเดือนระดับ ป. ๑ ชั้น ๑ (๒)ผู้ได้รับประกาศนียบัตรมัธยมศึกษาตอนปลาย (วิชาอาชีพ ๒) ให้ผู้นั้นได้รับเงินเดือนระดับ ป. ๑ ชั้น ๔ ข้อ๗การบรรจุนักเรียนดุริยางค์ของกองทัพบก กองทัพเรือ และกองทัพอากาศ ซึ่งสำเร็จการศึกษาตามหลักสูตรต่อจากชั้นประถมศึกษาปีที่หกตามหลักสูตรของกระทรวงศึกษาธิการหรือเทียบเท่าเข้ารับราชการเป็นนายทหารประทวนให้เป็นไปดังนี้ (๑)ผู้สำเร็จตามหลักสูตรสามปี ให้ผู้นั้นได้รับเงินเดือน ระดับ ป. ๑ ชั้น ๑ (๒)ผู้สำเร็จตามหลักสูตรห้าปี ให้ผู้นั้นได้รับเงินเดือน ระดับ ป. ๑ ชั้น ๒ (๓)ผู้สำเร็จตามหลักสูตรหกปี ให้ผู้นั้นได้รับเงินเดือน ระดับ ป. ๑ ชั้น ๔ ข้อ๘ การบรรจุนักเรียนนายสิบนักเรียนจ่า และนักเรียนจ่าอากาศ ซึ่งสำเร็จการศึกษาตามหลักสูตรต่อจากชั้นสูงสุดของระดับมัธยมศึกษาตอนต้นตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองเข้ารับราชการเป็นนายทหารประทวน ให้เป็นไปดังนี้ (๑)ผู้สำเร็จตามหลักสูตรหนึ่งปี ให้ผู้นั้นได้รับเงินเดือน ระดับ ป. ๑ ชั้น ๑ (๒)ผู้สำเร็จตามหลักสูตรสองปี ให้ผู้นั้นได้รับเงินเดือน ระดับ ป. ๑ ชั้น ๓ (๓)ผู้สำเร็จตามหลักสูตรสามปี ให้ผู้นั้นได้รับเงินเดือน ระดับ ป. ๑ ชั้น ๔ (๔)ผู้สำเร็จตามหลักสูตรสี่ปี ให้ผู้นั้นได้รับเงินเดือน ระดับ ป. ๑ ชั้น ๖ ตามข้อ๙ การบรรจุนักเรียนนายสิบนักเรียนจ่า และนักเรียนจ่าอากาศ ซึ่งสำเร็จการศึกษาตามหลักสูตรต่อจากชั้นสูงสุดของระดับมัธยมศึกษาตอนปลายตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองเข้ารับราชการเป็นนายทหารประทวน ให้เป็นไปดังนี้ (๑)ผู้สำเร็จตามหลักสูตรหนึ่งปี ให้ผู้นั้นได้รับเงินเดือน ระดับ ป. ๑ ชั้น ๔ (๒)ผู้สำเร็จตามหลักสูตรสองปี ให้ผู้นั้นได้รับเงินเดือน ระดับ ป. ๑ ชั้น ๖ (๓)ผู้สำเร็จตามหลักสูตรสามปี ให้ผู้นั้นได้รับเงินเดือน ระดับ ป. ๑ ชั้น ๘ ข้อ๑๐การบรรจุผู้ได้รับประกาศนียบัตรวิชาชีพจากสถาบันการศึกษาในประเทศหรือเทียบเท่าเข้ารับราชการเป็นข้าราชการทหารต่ำกว่าชั้นสัญญาบัตรในตำแหน่งหน้าที่หลักที่ต้องใช้วิชาชีพนั้น ให้เป็นไปดังนี้ (๑)ผู้ได้รับประกาศนียบัตรเปรียญธรรมหกประโยค เปรียบธรรมเจ็ดประโยค หรือเปรียญธรรมแปดประโยคตามหลักสูตรพระปริยัติธรรมแผนกธรรมและแผนกบาลีสนามหลวง ให้ผู้นั้นได้รับเงินเดือนระดับ ป. ๑ ชั้น ๑ (๒)ผู้ได้รับประกาศนียบัตรตามหลักสูตรผู้ช่วยพยาบาล จากสถาบันการศึกษาของกองทัพบก กองทัพเรือ หรือกองทัพอากาศซึ่งมีหลักสูตรกำหนดเวลาศึกษาหนึ่งปีต่อจากชั้นมัธยมศึกษาปีที่สามสายสามัญหรือชั้นสูงสุดของระดับมัธยมศึกษาตอนต้นตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองให้ผู้นั้นได้รับเงินเดือน ระดับ ป. ๑ ชั้น ๑ (๓)ผู้ได้รับประกาศนียบัตรวิชาชีพที่ทางราชการรับรอง ซึ่งสำเร็จการศึกษาตามหลักสูตรต่อจากชั้นมัธยมศึกษาปีที่สามสายสามัญหรือชั้นสูงของระดับมัธยมศึกษาตอนต้นตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองให้เป็นไปดังนี้ (ก)ผู้สำเร็จตามหลักสูตรซึ่งกำหนดเวลาศึกษาหนึ่งปี ให้ผู้นั้นได้รับเงินเดือน ระดับ ป. ๑ ชั้น ๑ (ข)ผู้สำเร็จตามหลักสูตรซึ่งกำหนดเวลาศึกษาหนึ่งปีหกเดือน ให้ผู้นั้นได้รับเงินเดือนระดับ ป. ๑ ชั้น ๑ (ค)ผู้สำเร็จตามหลักสูตรซึ่งกำหนดเวลาศึกษาสองปี ให้ผู้นั้นได้รับเงินเดือน ระดับ ป. ๑ ชั้น ๒ (ง)ผู้สำเร็จตามหลักสูตรซึ่งกำหนดเวลาศึกษาสองปี ให้ผู้นั้นได้รับเงินเดือน ระดับ ป. ๑ ชั้น ๔ (จ)ผู้สำเร็จตามหลักสูตรซึ่งกำหนดเวลาศึกษาสี่ปี ให้ผู้นั้นได้รับเงินเดือน ระดับ ป. ๑ ชั้น ๖ (ฉ)ผู้สำเร็จตามหลักสูตรซึ่งกำหนดเวลาศึกษาห้าปี ให้ผู้นั้นได้รับเงินเดือน ระดับ ป. ๑ ชั้น ๘ (๔)ผู้ได้รับประกาศนียบัตรวิชาชีพที่ทางราชการรับรอง ซึ่งสำเร็จการศึกษาตามหลักสูตรต่อจากชั้นมัธยมศึกษาปีที่ห้าสายสามัญหรือชั้นสูงสุดของระดับมัธยมศึกษาตอนปลายตามหลักสูตราของกระทรวงศึกษาธิการหรือเทียบเท่าตามที่กระทรวงกลาโหมรับรองให้เป็นไปดังนี้ (ก)ผู้สำเร็จตามหลักสูตรซึ่งกำหนดเวลาศึกษาหนึ่งปี ให้ผู้นั้นได้รับเงินเดือน ระดับ ป. ๑ ชั้น ๔ (ข)ผู้สำเร็จตามหลักสูตรซึ่งกำหนดเวลาศึกษาสองปี ให้ผู้นั้นได้รับเงินเดือน ระดับ ป. ๑ ชั้น ๖ (ค)ผู้สำเร็จตามหลักสูตรซึ่งกำหนดเวลาศึกษาสามปี ให้ผู้นั้นได้รับเงินเดือน ระดับ ป. ๑ ชั้น ๘ (๕)ผู้ได้รับประกาศนียบัตรวิชาชีพที่ทางราชการรับรอง นอกจาก (๑) ถึง (๔) จะให้ผู้นั้นได้รับเงินเดือนระดับใด ชั้นใดให้เป็นไปตามที่กระทรวงกลาโหมกำหนดโดยใช้หลักเกณฑ์ตามข้อ ๘ และข้อ ๙ ประกอบการกำหนดนั้น ข้อ๑๑ การบรรจุผู้ได้รับประกาศนียบัตรหรือประกาศนียบัตรวิชาชีพพยาบาลผดุงครรภ์และอนามัยของกองทัพบก กองทัพเรือ กองทัพอากาศหรือสถาบันการศึกษาอื่นที่ทางราชการรับรองซึ่งมีหลักสูตรกำหนดเวลาศึกษาไม่น้อยกว่าสี่ปีต่อจากชั้นมัธยมศึกษาปีที่สามสายสามัญ หรือชั้นสูงสุดของระดับมัธยมศึกษาตอนต้นตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองเข้ารับราชการเป็นข้าราชการทหารต่ำกว่าชั้นสัญญาบัตร ให้ผู้นั้นได้รับเงินเดือน ระดับ ป. ๑ ชั้น ๖ ข้อ๑๒การบรรจุผู้ได้รับอนุปริญญาซึ่งมีหลักสูตรกำหนดเวลาศึกษาไม่น้อยกว่าสามปีหรือประกาศนียบัตรวิชาชีพเทียบได้ไม่ต่ำกว่าอนุปริญญาจากสถาบันการศึกษาในประเทศแต่ไม่สำเร็จการฝึกวิชาทหารตามที่กระทรวงกลาโหมกำหนดตามกฎหมายว่าด้วยการส่งเสริมการฝึกวิชาทหารเข้ารับราชการเป็นข้าราชการทหารต่ำกว่าชั้นสัญญาบัตร ในตำแหน่งหน้าที่หลักที่ต้องใช้วิชาชีพนั้น ให้ผู้นั้นได้รับเงินเดือน ระดับ ป.๑ ชั้น ๘ ข้อ๑๓การบรรจุผู้ได้รับอนุปริญญาหรือประกาศนียบัตรวิชาชีพที่ทางราชการรับรองจากสถาบันการศึกษาในต่างประเทศเข้ารับราการเป็นข้าราชการทหารต่ำกว่าชั้นสัญญาบัตรในตำแหน่งหน้าที่หลักที่ต้องใช้วิชาชีพนั้น จะให้ผู้นั้นได้รับเงินเดือนระดับใดชั้นใด ให้เป็นไปตามที่กระทรวงกลาโหมกำหนดโดยใช้หลักเกณฑ์ตามข้อ ๘ ข้อ ๙ และข้อ๑๐ ประกอบการกำหนดนั้น ข้อ๑๔การบรรจุผู้ได้รับปริญญาจากสถาบันการศึกษาในต่างประเทศซึ่งเทียบเท่ากับอนุปริญญาหรือประกาศนียบัตรวิชาชีพเทียบได้ไม่ต่ำกว่าอนุปริญญาในประเทศและมีหลักสูตรกำหนดเวลาศึกษาไม่น้อยกว่าสามปีเข้ารับราชการเป็นข้าราชการทหารต่ำกว่าชั้นสัญญาบัตร ในตำแหน่งหน้าที่หลักที่ต้องใช้วิชาชีพนั้นให้ผู้นั้นได้รับเงินเดือน ระดับ ป. ๑ ชั้น ๘ ข้อ๑๕ การบรรจุนักเรียนนายร้อยนักเรียนนายเรือ นักเรียนนายเรืออากาศ และนักเรียนนายทหารแผนที่ ซึ่งสำเร็จการศึกษาแล้วเข้ารับราชการเป็นนายทหารสัญญาบัตร ให้เป็นดังนี้ (๑)ผู้สอบได้ชั้นปีที่สาม ให้ผู้นั้นได้รับเงินเดือน ระดับ น. ๑ ชั้น ๓ (๒)ผู้สอบได้ชั้นปีที่สี่ ให้ผู้นั้นได้รับเงินเดือน ระดับ น. ๑ ชั้น ๔ (๓)ผู้สอบได้ชั้นปีที่ห้า ให้ผู้นั้นได้รับเงินเดือน ระดับ น. ๑ ชั้น ๖ ข้อ๑๖ การบรรจุผู้ได้รับปริญญาอนุปริญญา หรือประกาศนียบัตรวิชาชีพในประเทศเข้ารับราชการเป็นข้าราชการทหารชั้นสัญญาบัตรในตำแหน่งหน้าที่หลักที่ต้องใช้วิชาชีพนั้น ให้เป็นไปดังนี้ (๑)ผู้ได้รับอนุปริญญาหรือประกาศนียบัตรวิชาชีพเทียบได้ไม่ต่ำกว่าอนุปริญญา ซึ่งมีหลักสูตรกำหนดเวลาไม่น้อยกว่าสามปีและสำเร็จการฝึกวิชาทหารชั้นปีที่ห้าตามหลักสูตรที่กระทรวงกลาโหมกำหนดตามกฎหมายว่าด้วยการส่งเสริมการฝึกวิชาทหารให้ผู้นั้นได้รับเงินเดือน ระดับ น. ๑ ชั้น ๓ (๒)ผู้ได้รับปริญญาศาสนศาสตรบัณฑิตจากสภาการศึกษามหามกุฎราชวิทยาลัย ปริญญาพุทธศาสตรบัณฑิตจากมหาจุฬาลงกรณราชวิทยาลัยหรือปริญญา หรือประกาศนียบัตรเปรียญธรรมเก้าประโยคตามหลักสูตรพระปริยัติธรรมแผนกธรรมและแผนกบาลีสนามหลวง ให้ผู้นั้นได้รับเงินเดือนระดับ น. ๑ ชั้น ๔ (๓)ผู้ได้รับปริญญาตรีหรือประกาศนียบัตรวิชาชีพเทียบได้ไม่ต่ำกว่าปริญญาตรี ซึ่งมีหลักสูตรกำหนดเวลาศึกษาไม่น้อยกว่าสี่ปีให้ผู้นั้นได้รับเงินเดือน ระดับ น. ๑ ชั้น ๔ (๔)ผู้ได้รับปริญญาตรีหรือประกาศนียบัตรวิชาชีพเทียบได้ไม่ต่ำกว่าปริญญาตรี ซึ่งมีหลักสูตรกำหนดเวลาศึกษาไม่น้อยกว่าห้าปีให้ผู้นั้นได้รับเงินเดือน ระดับ น. ๑ ชั้น ๖ (๕)ผู้ได้รับประกาศนียบัตรบัณฑิต หรือประกาศนียบัตรชั้นสูงหรือเทียบเท่า ซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าห้าปีให้ผู้นั้นได้รับเงินเดือน ระดับ น. ๑ ชั้น ๖ (๖)ผู้ได้รับประกาศนียบัตรชั้นสูงหรือเทียบเท่า ซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าหกปี ให้ผู้นั้นได้รับเงินเดือนระดับ น. ๑ ชั้น ๘ (๗)ผู้ได้รับปริญญาตรีทางแพทยศาสตร์ หรือสัตวแพทยศาสตร์ ซึ่งมีหลักสูตรกำหนดเวลาศึกษาไม่น้อยกว่าหกปี ให้ผู้นั้นได้รับเงินเดือนระดับ น. ๑ ชั้น ๘ (๘)ผู้ได้รับปริญญาตรีทางทันตแพทยศาสตร์ ซึ่งมีหลักสูตรกำหนดเวลาศึกษาไม่น้อยกว่าหกปี ให้ผู้นั้นได้รับเงินเดือน ระดับ น. ๑ ชั้น๙ (๙)ผู้ได้รับปริญญาตรีทางแพทยศาสตร์ ซึ่งมีหลักสูตรกำหนดเวลาศึกษาไม่น้อยกว่าหกปีและได้รับใบอนุญาตประกอบวิชาชีพเวชกรรมแล้วให้ผู้นั้นได้รับเงินเดือน ระดับ น. ๑ ชั้น ๙ ผู้ได้รับปริญญาตรีทางแพทยศาสตร์ตามวรรคหนึ่งและได้รับวุฒิบัตรแสดงว่าเป็นผู้มีความรู้ความชำนาญในการประกอบวิชาชีพแพทย์เฉพาะทางโดยศึกษาและฝึกหัดงานมีกำหนดเวลาไม่น้อยกว่าสามปี ให้ผู้นั้นได้รับเงินเดือนระดับ น. ๑ ชั้น ๑๔ (๑๐)ผู้ได้รับปริญญาโท ซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าหกปี ให้ผู้นั้นได้รับเงินเดือน ระดับ น. ๑ ชั้น๘ (๑๑)ผู้ได้รับปริญญาโท ซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าเจ็ดปีให้ผู้นั้นได้รับเงินเดือน ระดับ น. ๑ชั้น ๑๐ (๑๒)ผู้ได้รับปริญญาโท ซึ่งมีหลักสูตรกำหนดเวลาศึกษารวมทั้งปริญญาตรีไม่น้อยกว่าแปดปีให้ผู้นั้นได้รับเงินเดือน ระดับ น. ๑ ชั้น๑๑ (๑๓)ผู้ได้รับปริญญาเอกหรือเทียบเท่า ให้ผู้นั้นได้รับเงินเดือน ระดับ น. ๑ ชั้น ๑๔ (๑๔)ผู้ได้รับปริญญาหรือประกาศนียบัตรวิชาชีพเทียบได้ไม่ต่ำกว่าปริญญา นอกจาก (๒) ถึง (๑๓) จะให้ผู้นั้นได้รับเงินเดือนในระดับใดชั้นใด ให้เป็นไปตามที่กระทรวงกลาโหมกำหนด ข้อ๑๗การบรรจุผู้ได้รับอนุปริญญาหรือประกาศนียบัตรวิชาชีพพยาบาลผดุงครรภ์และอนามัยของกองทัพบก กองทัพเรือ กองทัพอากาศหรือสถาบันการศึกษาอื่นที่ทางราชการรับรองซึ่งมีหลักสูตรกำหนดเวลาศึกษาไม่น้อยกว่าสามปีหกเดือนต่อจากชั้นมัธยมศึกษาปีที่ห้าสายสามัญหรือชั้นสูงสุดของระดับมัธยมศึกษาตอนปลายตามหลักสูตรของกระทรวงศึกษาธิการหรือเทียบเท่าตามที่กระทรวงกลาโหมรับรองเข้ารับราชการเป็นข้าราชการทหารชั้นสัญญาบัตร ให้ผู้นั้นได้รับเงินเดือน ระดับ น. ๑ ชั้น ๒ ข้อ๑๘การบรรจุนายทหารประทวนที่เลื่อนฐานเป็นนายทหารสัญญาบัตรหรือข้าราชการกลาโหมพลเรือนต่ำกว่าชั้นสัญญาบัตรที่เลื่อนฐานะเป็นข้าราชการกลาโหมพลเรือนชั้นสัญญาบัตร ให้ผู้นั้นได้รับเงินเดือน ระดับ น. ๑ในชั้นที่เทียบได้ตรงกันกับชั้นเงินเดือนที่ได้รับอยู่ก่อนการเลื่อนฐานะเป็นข้าราชการทหารชั้นสัญญาบัตรตามตารางเทียบชั้นเงินเดือนแต่ละระดับที่ข้าราชการทหารจะได้รับเมื่อได้รับแต่งตั้งให้ดำรงตำแหน่งท้ายกฎกระทรวงนี้ ถ้าการเลื่อนฐานะตามวรรคหนึ่งเนื่องจากผู้นั้นสำเร็จการศึกษาภายในประเทศได้รับปริญญาหรือประกาศนียบัตรวิชาชีพเทียบได้ไม่ต่ำกว่าปริญญาให้ปฏิบัติตามข้อ ๑๖ สำหรับผู้ซึ่งได้รับเงินเดือนเกินกว่าที่ได้กำหนดไว้ในข้อ ๑๖อยู่แล้ว ให้ปฏิบัติตามวรรคหนึ่ง ถ้าการเลื่อนฐานะตามวรรคหนึ่งเนื่องจากผู้นั้นได้รับอนุปริญญาหรือประกาศนียบัตรวิชาพยาบาลผดุงครรภ์และอนามัยของกองทัพบกกองทัพเรือ กองทัพอากาศหรือสถาบันการศึกษาอื่นที่ทางราชการรับรองซึ่งมีหลักสูตรกำหนดเวลาศึกษาไม่น้อยกว่าสามปีหกเดือนต่อจากชั้นมัธยมศึกษาปีที่ห้าสายสามัญหรือชั้นสูงสุดของระดับมัธยมศึกษาตอนปลายตามหลักสูตรของกระทรวงศึกษาธการหรือเทียบเท่าตามที่กระทรวงกลาโหมรับรองให้ปฏิบัติตามข้อ ๑๗สำหรับผู้ซึ่งได้รับเงินเดือนเกินกว่าที่ได้กำหนดไว้ในข้อ ๑๗ อยู่แล้ว ให้ปฏิบัติตามวรรคหนึ่ง ข้อ๑๙การบรรจุผู้ได้รับปริญญาหรือประกาศนียบัตรวิชาชีพตามข้อ ๑๖ หากมิได้บรรจุในตำแหน่งหน้าที่หลักที่ต้องใช้วิชาชีพนั้นให้ผู้นั้นได้รับเงินเดือน ระดับ น. ๑ ชั้น ๑ ข้อ๒๐การบรรจุผู้สำเร็จการศึกษาจากโรงเรียนทหารหรือวิทยาลัยการทหารในต่างประเทศเข้ารับราชการเป็นนายทหารสัญญาบัตรจะให้ผู้นั้นได้รับเงินเดือนระดับใด ชั้นใด ให้เป็นไปตามที่กระทรวงกลาโหมกำหนดโดยใช้หลักเกณฑ์ตามข้อ ๑๕ประกอบการกำหนดนั้น ข้อ๒๑การบรรจุผู้ได้รับปริญญาหรือประกาศนียบัตรวิชาชีพ เทียบได้ไม่ต่ำกว่าปริญญาจากสถาบันการศึกษาในต่างประเทศซึ่งเทียบเท่ากับปริญญาหรือประกาศนียบัตรวิชาชีพเทียบได้ไม่ต่ำกว่าปริญญาในประเทศเข้ารับราชการเป็นข้าราชการทหารชั้นสัญญาบัตรในตำแหน่งหน้าที่หลักที่ต้องใช้วิชาชีพนั้นให้เป็นไปตามหลักเกณฑ์เช่นเดียวกับข้อ ๑๖ โดยอนุโลม ข้อ๒๒ การบรรจุนายทหารประทวนที่เลื่อนฐานะเป็นนายทหารสัญญาบัตรหรือข้าราชการกลาโหมพลเรือนต่ำกว่าชั้นสัญญาบัตรที่เลื่อนฐานะเป็นข้าราชการกลาโหมพลเรือนชั้นสัญญาบัตรเนื่องจากผู้นั้นสำเร็จการศึกษาได้รับปริญญาหรือประกาศนียบัตรเทียบได้ไม่ต่ำกว่าปริญญาจากสถาบันการศึกษาในต่างประเทศให้ผู้นั้นได้รับเงินเดือนตามที่กระทรวงกลาโหมกำหนดในข้อ ๒๑ สำหรับผู้ได้รับเงินเดือนเกินกว่าที่ได้กำหนดไว้ตามวรรคหนึ่งอยู่ก่อนแล้วให้ได้รับเงินเดือน ระดับ น. ๑ในชั้นที่เทียบได้ตรงกันกับชั้นเงินเดือนที่ได้รับอยู่ก่อนการเลื่อนฐานะเป็นข้าราชการทหารชั้นสัญญาบัตรตามตารางเทียบชั้นเงินเดือนแต่ละระดับที่ข้าราชการทหารจะได้รับเมื่อได้รับแต่งตั้งให้ดำรงตำแหน่งท้ายกฎกระทรวงนี้ ข้อ๒๓การบรรจุผู้เคยรับราชการเป็นข้าราชการ กลับเข้ารับราชการใหม่ในสังกัดกระทรวงกลาโหม ให้เป็นไปดังนี้ (๑)ผู้เคยรับราชการเป็นข้าราชการทหาร ให้ได้รับเงินเดือนและเงินเพิ่มต่าง ๆ เท่าที่ได้รับอยู่เดิมขณะออกจากราชการครั้งสุดท้ายแต่ถ้ามีการปรับปรุงอัตราเงินเดือนหรือเงินเพิ่มต่าง ๆ หลังจากที่ออกจากราชการครั้งสุดท้ายไปแล้วให้ปรับชั้นเงินเดือนหรือเงินเพิ่มต่าง ๆ จากอัตราเดิมเป็นอัตราที่ใช้อยู่ในวันที่บรรจุผู้นั้นกลับเข้ารับราชการตามหลักเกณฑ์ที่กระทรวงกลาโหมกำหนด (๒)ผู้เคยรับราชการเป็นข้าราชการทหารและได้รับอนุมัติจากคณะรัฐมนตรีให้ลาออกจากราชการไปปฏิบัติงานใด ๆซึ่งให้นับเวลาระหว่างนั้นสำหรับการคำนวณบำเหน็จบำนาญเหมือนเต็มเวลาราชการตามกฎหมายว่าด้วยบำเหน็จบำนาญข้าราชการถ้ากลับเข้ารับราชการภายในกำหนดสี่ปีนับแต่วันที่ลาออกไปปฏิบัติงานดังกล่าวให้ผู้นั้นได้รับเงินเดือนและเงินเพิ่มต่าง ๆ เช่นเดียวกับที่กำหนดใน (๑)เว้นแต่ในกรณีที่เห็นสมควรจะให้ผู้นั้นได้รับเงินเดือนสูงกว่าที่ได้รับอยู่เดิมขณะลาออกไปปฏิบัติงานใด ๆโดยคำนวณจากเวลาที่ไปปฏิบัติงานดังกล่าวไม่เกินปีละ ๑ ชั้นให้กระทำได้ตามหลักเกณฑ์ที่กระทรวงกลาโหมกำหนด (๓)ผู้เคยรับราชการเป็นข้าราชการกลาโหมพลเรือนแล้วลาออกไปรับราชการทหารกองประจำการตามกฎหมายว่าด้วยการรับราชการทหาร ถ้ากลับเข้ารับราชการภายในกำหนดหนึ่งร้อยแปดสิบวันนับแต่วันพ้นจากการเป็นทหารกองประจำการโดยไม่มีความเสียหายให้ผู้นั้นได้รับเงินเดือนและเงินเพิ่มต่าง ๆเท่าที่ได้รับอยู่เดิมขณะลาออกไปรับราชการทหารกองประจำการแต่ถ้ามีการปรับปรุงอัตราเงินเดือนหรือเงินเพิ่มต่าง ๆ หลังจากที่ลาออกไปรับราชการทหารกองประจำการให้ปรับชั้นเงินเดือนหรือเงินเพิ่มต่าง ๆ จากอัตราเดิม เป็นอัตราที่ใช้อยู่ในวันที่บรรจุผู้นั้นกลับเข้ารับราชการตามหลักเกณฑ์ที่กระทรวงกลาโหมกำหนดทั้งนี้ เว้นแต่ในกรณีที่เห็นสมควรจะให้ผู้นั้นได้รับเงินเดือนสูงกว่าที่ได้รับอยู่เดิมขณะลาออกไปรับราชการทหารกองประจำการโดยคำนวณจากเวลาที่ไปรับราชการทหารกองประจำการไม่เกินปีละ ๑ ชั้น ให้กระทำได้แต่งต้องได้รับอนุมัติจากหัวหน้าส่วนราชการขึ้นตรงต่อกระทรวงกลาโหมผู้บัญชาการทหารบก ผู้บัญชาการทหารเรือ หรือผู้บัญชาการทหารอากาศแล้วแต่กรณี สำหรับการบรรจุผู้เคยรับราชการเป็นข้าราชการนอกสังกัดกระทรวงกลาโหมซึ่งมิใช่ข้าราชการการเมือง หรือข้าราชการวิสามัญหรือข้าราชการซึ่งออกจากราชการในระหว่างทดลองปฏิบัติหน้าที่ราชการหรือเคยทำงานเป็นพนักงานเทศบาลซึ่งมิใช่พนักงานเทศบาลวิสามัญหรือพนักงานส่วนท้องถิ่นซึ่งออกจากงานในระหว่างทดลองปฏิบัติงานให้ผู้นั้นได้รับเงินเดือน ระดับ และชั้นกับเงินเพิ่มต่าง ๆไม่สูงกว่าที่ได้รับครั้งสุดท้ายก่อนออกจากราชการหรืองาน ข้อ๒๔การบรรจุข้าราชการซึ่งมิใช่ข้าราชการการเมือง หรือข้าราชการวิสามัญ หรือข้าราชการซึ่งออกจากราชการในระหว่างทดลองปฏิบัติหน้าที่ราชการหรือพนักงานเทศบาลซึ่งมิใช่พนักงานเทศบาลวิสามัญหรือพนักงานส่วนท้องถิ่นซึ่งออกจากงานในระหว่างทดลองปฏิบัติงานซึ่งโอนจากส่วนราชการอื่นหรือเทศบาลมารับราชการในสังกัดกระทรวงกลาโหม ให้ผู้นั้นได้รับเงินเดือน ระดับและชั้นกับเงินเพิ่มต่าง ๆไม่สูงกว่าที่ได้รับอยู่ในขณะโอน ข้อ๒๕ กฎกระทรวงนี้ให้ใช้บังคับตั้งแต่วันที่ ๑ ตุลาคม พ.ศ. ๒๕๓๗ เป็นต้นไป ให้ไว้ณ วันที่ ๒๘ ธันวาคม พ.ศ. ๒๕๔๓ ชวน หลีกภัย รัฐมนตรีว่าการกระทรวงกลาโหม[ดูข้อมูลจากภาพกฎหมาย]+---------------------------------------------------------------------------------------------------+หมายเหต ุ:- เหตุผลในการประกาศใช้กฎกระทรวงฉบับนี้ คือโดยที่พระราชบัญญัติเงินเดือนและเงินประจำตำแหน่ง พ.ศ. ๒๕๓๘ กำหนดบัญชีอัตราเงินเดือนข้าราชการทหารทหารกองประจำการและนักเรียนในสังกัดกระทรวงกลาโหมให้เป็นไปตามบัญชีท้ายพระราชบัญญัติ โดยมีการปรับรวมชั้นเงินเดือนในบางระดับซึ่งมีผลกระทบถึงการกำหนดอัตราเงินเดือนในการบรรจุบุคคลเข้ารับราชการเป็นข้าราชการทหารตามคุณวุฒิและสำนักงาน ก.พ. ได้กำหนดบัญชีอัตราเงินเดือนตามคุณวุฒิของผู้ได้รับปริญญาหรือประกาศนียัตรวิชาชีพภายในประเทศสำหรับข้าราชการพลเรือนขึ้นใหม่มีผลใช้บังคับตั้งแต่วันที่ ๑ตุลาคม พ.ศ. ๒๕๓๗ ประกอบกับมาตรา ๑๐ แห่งพระราชบัญญัติระเบียบข้าราชการทหาร พ.ศ. ๒๕๒๑กำหนดให้การบรรจุบุคคลเข้ารับราชการเป็นข้าราชการทหารโดยจะได้รับเงินเดือนในชั้นใดให้เป็นไปตามหลักเกณฑ์และวิธีการที่กำหนดในกฎกระทรวง ดังนั้นสมควรกำหนดหลักเกณฑ์และวิธีการการบรรจุบุคคลเข้ารับราชการเป็นข้าราชการทหารและการให้ได้รับเงินเดือนในชั้นใดให้สอดคล้องกันจึงจำเป็นต้องออกกฎกระทรวงนี้[รก. ๒๕๔๔/๒ก/๑๐/๑๐ มกราคม ๒๕๔๔]